62-jarige skenk geboorte aan babadogtertjieDie 78-jarige man en sy 62-jarige vrou wie se babadogtertjie op 34 weke gebore is Foto: Channel 7 ŉ 62-jarige vrou van Australië is die land se oudste vrou wat geboorte geskenk het, het plaaslike media Woensdag berig. Die vrou van Tasmanië het Maandag die lewe geskenk aan ŉ babadogtertjie, het Channel Seven berig. Michael Gannon, president van die Australiese mediese vereniging, het op Twitter gesê dit was “malligheid, selfsugtig en verkeerd” vir die vrou om die baba te hê en of “enigiemand vooruit gedink het aan die kind se tienerjare”. Die baba is op 34 weke deur middel van ŉ keisersnee gebore, aldus Channel Seven. Dit gaan goed met ma en baba. Die vrou het ŉ in vitro-bevrugtingsbehandeling buite Australië ondergaan. Haar 78-jarige man het haar deur die swangerskap bygestaan, het die Sydney Morning Herald berig. ‘n 60-jarige vrou het in 2010 die lewe geskenk aan ‘n baba. Lees meer: Channel 7, Sydney Morning Herald